Fynbosskou vier drie dekades | Netwerk24
Fynbosskou vier drie dekades
Weslander het 'n bykomende kompetisie geborg waar die mees fotogeniese Mej. Fynbosskou-deelnemers in hul ouderdomsgroepe gekies is. Hier ontvang Mischke Shoeman haar prys.
Die Hopefield-fynbosskou het die afgelope naweek (29 Augustus tot 1 September) sy 30ste bestaansjaar met 'n groot makietie gevier.
Duisende besoekers het op die dorp toegesak om die gewilde skou se stalletjies, kos, vermaak, landbou-uitstallings en biertent te kom geniet.
Maar die hoogtepunt, soos elke jaar, is natuurlik die besondere fynbosuitstallings in die Fiona Kotzé-saal wat ook op die skouterrein geleë is. Die saal is na die stigter van die fynbosskou, Fiona Kotzé, genoem, wat steeds in die omgewing woon.
Die skou is die eerste keer in 1989 gehou en was die eerste van sy soort.
Volgens die skou se hoof-organiseerder, Helena van der Westhuizen, het die reëlingskomitee omtrent rondgehardloop met voorbereidings en gedurende die skou het hulle toegesien dat alles seepglad verloop. "Baie dankie aan almal wat hul deel gedoen het. Die skou was 'n groot sukses," het sy bygevoeg.